**Colocviul de admitere la gradul didactic I, seria 2021-2023**

**Colocviul de admitere la gradul didactic I se va desfăşura în data de 01 februarie 2021, ora 9.**:

**I. CONDIȚII DE ÎNSCRIERE LA COLOCVIUL DE ADMITERE**

După ce dosarele de înscriere ale candidaţilor sunt transmise centrului de perfecţionare de către Inspectoratele Școlare Județene, **cadrele didactice trebuie să trimită scanat, în format pdf, la adresa:** **otilia\_marta@yahoo.com****, următoarele documente semnate pe fiecare pagină:**

* **cererea privind opțiunea pentru tema lucrării metodico-științifice (accesați linkul:** [**http://media.lit.uaic.ro/wp-uploads/cerere-colocviu-grad-1-2021.pdf**](http://media.lit.uaic.ro/wp-uploads/cerere-colocviu-grad-1-2021.pdf)**). În cerere candidații trebuie să scrie numele în ordinea dobândirii: ex. Pricop I. Oana - Elena căs. Ștefanache;**
* **bibliografia minimală privitoare la tema aleasă;**
* **un plan/abstract al lucrării;**
* **dovada achitării taxei de susținere a colocviului în vederea acordării gradului didactic I(HS nr. 13/30.05.2013).**

**În e-mail candidatul trebuie să scrie numele complet, specialitatea la care susține colocviul, denumirea școlii la care lucrează, localitatea și județul.**

**Perioada de trimitere a documentelor este: 25.01.2021-28.01.2021, ora 10 (puteți trimite documentele necesare înscrierii și înainte de data de 25 ianuarie 2021: pentru mesajele trimise veți primi o confirmare a primirii lor).**

**Taxa de înscriere la colocviul de admitere la gradul I este de 200 lei. Se poate achita la orice filială BRD;**

**PENTRU PLATA TAXEI PRIN BRD VEŢI PRECIZA URMĂTOARELE:**

* **Universitatea “Alexandru Ioan Cuza” Iaşi**
* **Zona: Facultatea de Litere, cod: 1311**
* **Forma de şcolaritate: 01**
* **Contul –  RO 68 BRDE 240 SV 89534452400**
* **Tipul taxei : Taxă procesare dosar gradul I (200 lei) – cod 105**

**OBS. Dovada plății taxei de înscriere la colocviul de admitere (copie chitanță) trebuie să fie trimisă odată cu toate documentele necesare înscrierii (vezi condiții de înscriere la colocviu), între 25.01.2021- 28.01.2021.**

**COLOCVIUL SE VA DESFĂȘURA *ON-LINE* ȘI *FAȚĂ ÎN FAȚĂ***

* ***COLOCVIUL SE VA DESFĂȘURA “FAȚĂ ÎN FAȚĂ”,* în Corpul A al Universității ”Alexandru Ioan Cuza” din Iași, etajul II, Seminarul“G. Ivănescu”, *DOAR PENTRU CANDIDAȚII ÎNSCRIȘI LA URMĂTOARELE SPECIALIZĂRI:***
* **LIMBĂ ROMÂNĂ;**
* **LIMBA ȘI LITERATURA SPANIOLĂ.**
* **COLOCVIUL SE VA DESFĂȘURA ON-LINE PENTRU CANDIDAȚII ÎNSCRIȘI LA URMĂTOARELE SPECIALIZĂRI:**
* **LITERATURA ROMÂNĂ;**
* **LITERATURĂ UNIVERSALĂ ȘI COMPARATĂ;**
* **LIMBA ȘI LITERATURA ENGLEZĂ;**
* **LIMBA ȘI LITERATURA FRANCEZĂ;**
* **LIMBA ȘI LITERATURA GERMANĂ;**
* **LIMBA ȘI LITERATURA ITALIANĂ;**
* **LIMBA ȘI LITERATURA LATINĂ;**
* **LIMBA ȘI LITERATURA RUSĂ.**

**II. TRANSMITEREA INFORMAȚIILOR NECESARE CANDIDAȚILOR**

* **Candidații vor primi pe adresa de e-mail, menționată în cererea privind opțiunea pentru tema lucrării metodico-științifice (accesați link-ul:** [**http://media.lit.uaic.ro/wp-uploads/cerere-colocviu-grad-1-2021.pdf**](http://media.lit.uaic.ro/wp-uploads/cerere-colocviu-grad-1-2021.pdf)**), cu confirmare de primire, invitația de participare la examen (linkul). Invitația va fi trimisă cel târziu în data de 29 ianuarie 2021.

Accesul la examen se va face doar pe baza invitației (linkului) și este condiţionat de prezentarea B.I. / C.I., actul care atestă numele scris în cererea privind opțiunea pentru tema lucrării metodico-științifice.**

**III. DESFĂȘURAREA COLOCVIULUI DE ADMITERE LA GRADUL DIDACTIC I**

Candidații vor fi examinați din următoarele domenii:

1. Domeniul corespunzător temei lucrării metodico-științifice

Verificarea unor aspecte precum: rigurozitatea și precizia delimitării temei, importanța teoretică și practică a temei alese, actualitatea și oportunitatea bibliografiei selective propuse în raport cu tema, consemnarea corectă a acesteia, cunoașterea specifică a principalelor probleme ce vor fi abordate în tratarea lucrării etc.

2. Metodologia specifică cercetării științifice, psihopedagogice și metodice, pe care o implică elaborarea lucrării

Examinarea aspectelor referitoare la: ipoteza (ipotezele) de lucru, specificul investigării pe care candidatul intenționează să o realizeze (sau pe care a inițiat-o deja), metodologia de explorare propusă, preocupările și intențiile referitoare la realizarea lucrării, experiența personală acumulată de candidat în domeniul temei, modalitățile de valorificare a acesteia în elaborarea lucrării etc.

3. Domeniul proiectării pedagogice proprii specialității respective, cu referire specială la conceperea, realizarea, evaluarea și reglarea-autoreglarea activității de predare-învățare specifice temei propuse.

**IV. EVALUAREA LA COLOCVIUL DE ADMITERE LA GRADUL DIDACTIC I**

 **Evaluarea candidaţilor se va realiza prin “admis” sau “respins”.**

 Rezultatele colocviului de admitere nu pot fi contestate.

 În cazul candidaților declarați respinși la colocviul de admitere, aceștia se pot reînscrie pentru susținerea examenului prin depunerea unui nou dosar și parcurgerea tuturor etapelor precizate în Metodologia, aprobată prin OM nr. 5561/2011, cu modificările și completările ulterioare.

**V. MODIFICAREA/SCHIMBAREA TEMEI ȘI A ÎNDRUMĂTORULUI APROBAT ÎN URMA COLOCVIULUI**

 **După promovarea colocviului de admitere la gradul didactic I, titlul lucrării metodico-științifice nu se mai poate schimba/modifica, întrucât candidații sunt admiși la colocviu în baza unei teme alese de ei și dezbătută la colocviu în fața comisiei de examinare. Orice modificare a temei se poate face doar la colocviu de către comisia de examinare.**

 **Îndrumătorul lucrării metodico-științifice, aprobat în urma colocviului, se poate schimba doar în cazuri excepționale-boală, deces. În aceste cazuri, noul îndrumător trebuie să aibă același domeniu de activitate cu cel înlocuit.**

**VI. REPARTIZAREA COORDONATORILOR ȘTIINȚIFICI**

1. Conform legislației în vigoare , cadrele didactice înscrise pentru a susține colocviul de admitere la gradul I pot opta pentru un anumit conducător științific. Coordonatorii științifici trebuie să aibă specialitatea în care candidații susțin examenul.

2. În urma susținerii colocviului, Biroul Consiliu al Facultății de Litere va stabili pentru fiecare candidat profesorul coordonator, în funcție de: (1) opțiunea scrisă a candidatului, (2) în limita numărului maxim de coordonări aproprobat pentru fiecare profesor coordonator și (3) corespondența dintre domeniul tematic al lucrării metodico-științifice și domeniul de competență al coordonatorului. În situația în care criteriile (2) și (3) nu pot fi îndeplinite, îi este alocat candidatului un alt coordonator.

3.Până la data de 08 februarie 2021, candidaţii declaraţi admişi vor găsi pe site-ul Facultății de Litere, repartizarea pe conducători ştiinţifici.